
“Cánd Liviu Rebreanu trece la romanul orásenesc, el eludeazá pe 
cât se poate înfăţişarea de indivizi şi se refugiază în monografia unei 
pasiuni, a unei porniri, adică în romanul psihologic, conştient sau nu de 
lipsa putintei de a intui personaje. Ciuleandra e un astfel de roman 
analitic (...) Puiu Faranga e odrasla unui boier de vita veche, purtând în 
sângele său oboseala generaţiilor trecute. Familia lui Faranga, tată, 
mătuşă, e înfăţişată în linii naiv încărcate (protocol, vorbirea limbii 
franceze, politetá exagerată) şi probabil nu intentional, ci din lipsa unei 
percepții adecvate. Puiu se naşte cu instincte criminale, repetând oare- 
cum cazul lui Lantier din La béte humaine de Zola. Ca să primeneascá 
sângele familiei, Faranga tatăl a cules de la ţară o fată sănătoasă, Mădălina, 
pe care a crescut-o aristocratic în vederea căsătoriei cu Puiu. Însă Puiu 
o sugrumă (iarăşi voluptatea criminală!) fără motiv. Familia îl inter- 
nează într-un sanatoriu, sperând să obţină din complezentá un certifi- 
cat de iresponsabilitate. Însă Puiu este chiar un nebun. Materia roman- 
ului o formează această trecere treptată de la logica aparent normală la 
conduita şi ţinuta dementialá...” 

GEORGE CĂLINESCU, Istoria literaturii române de la origini 

până în prezent. Ediţia a doua, revăzută şi adăugită, Editura Min- 

erva, Bucureşti, 1986, p. 735. 


“Lipsit de energie, cu un suflet obscur şi vegetativ, David Pop nu e 


interesat prin dezbaterea conştientă a unei mari probleme sufleteşti, ci 
e reprezentativ prin simplitatea amorfă a anonimilor fără iniţiativă în 


341 


fata evenimentelor. Cu mult mai stránsá, mai sobrá si de un realism ce 
deschide perspective în subconstient, este nuvela Ițic Strul, dezertor. 
Marşul prin zăpadă al cäprarului Ghioagă şi al soldatului Ițic Ştrul, cu 
gânduri şi preocupări diferite, mila progresivă a românului, infiltrarea 
înceată a adevărului tragic în mintea ovreului fac din ei două fantome ce 
se măsoară şi se cercetează într-o încordată luptă de sentimente... E, în 
adevăr, în această zugravire fără insistența analizei, o adáncire a mo- 
bilelor sufleteşti, ce trece prin conştient şi inconştient.” 

EUGEN LOVINESCU, Critice, VII, ed. def. 1929 — După: De la 

Maiorescu la G. Călinescu. Antologia criticilor români, 2, Edi- 

tura Eminescu, Bucureşti, 1971, p. 51-52. 


“Eroul (Catastrofei), David Pop, ca intelectual şi ca om cu stare, deşi 
face parte dintr-o naţiune asuprită, se bucură în viaţa socială de unele 
privilegii, inerente clasei sale. El trăieşte în frica legilor care ocrotesc, îşi 
îmbracă mândru uniforma de ofiţer în rezervă, la ocazii solemne. Când 
izbucneşte războiul, n-are ezitări şi pleacă fără întârziere pe front să-şi 
facă “datoria”. Faptul că va trage în români începe a-l tulbura. Lupta lui 
sufletească izvorăşte în realitate dintr-un fel de stânjeneală. Dacă Pop 
n-ar trebui să dea ochi chiar pe front şi apoi acasă cu ai lui, probabil că ar 
trage fără ezitare. Omul trăieşte însă în mijlocul unei lumi, din care 
vrând-nevrând face parte şi care-l va primi ca pe un renegat, nu din 
cine ştie ce consideraţii sentimentale, dar fiindcă populaţia română din 
Ardeal duce o luptă de emancipare naţională, lui Pop îi trece prin gând 
să dezerteze. Ezită însă, şi, în timp ce se desfăşoară procesul său su- 
fletesc, mitraliera la care e aşezat toacă mecanic, fără milă, trupurile 
soldaţilor români. Când poziţia apărată e în sfârşit cucerită, eroul speră 
într-o dezlegare şi îngaimă încurcat: “Datoria... frate-român”. Dar rep- 
lica pe care o primeşte e neiertătoare, brutală: “Ne omorâşi cinci ceasuri 
cu mitraliera şi acum zici că eşti frate?...” Cu patul pustii, cu amândouă 
mâinile, îl trăzni peste cap. Osul párái, teasta se turti, iar creierii 
amestecați cu sânge se scurserá pe ţeava maşinii.” 

Aceeaşi dramă, sub alt unghi, e dezbătută în Ițic Ştrul, dezertor.” 

OV S. CROHMĂLNICEANU, Literatura română între cele două 

rázboaie mondiale, 1, Editura pentru Literaturá, Bucuresti, 1967, 

p. 310-311. 

“Marea dimensiune a operei lui Rebreanu este tragicul. Ín cadrele 
unui psihologism sprijinit incá pe conexiuni simbolice (epice si caracter- 
ologice) conştiinţa “dialogizată“ din Pădurea spânzuraţilor a devenit 
în Adam şi Eva, Ciuleandra ori Jar, autentic dialog cu subconstientul. 
Romanul românesc şi-a pierdut, chiar înainte de a şti, integritatea 
clasică, netăgăduindu-şi însă specificul spiritual şi umanismul...” 

AL. PROTOPOPESCU, Romanul psihologic românesc, Editura 

Eminescu, Bucureşti, 1978, p. 104. 


“Liviu Rebreanu nu inventează şi nici nu împrumută din limbi străine 
termeni sau expresii. Lui i-a fost deajuns româneasca cea “proastă“ a 
poporului, cu ajutoul căreia a creat capodopere. Desigur, sociologic, ati- 
tudinea sa se explică nu numai prin originea-i țărănească, ci şi prin 
apartenenţa la pământul transilvănean. Păstrarea limbii era, în Ardeal, 
o modalitate de rezistenţă naţională, un gest reflex de apărare faţă de 
asupritori...” 

STANCU ILIN, Liviu Rebreanu în Agora, Editura Minerva, 

Bucureşti, 1988, p. 29. 


“Marea forţă de creaţie a lui Rebreanu constă în faptul că, deşi eroii săi 
principali sunt posedati sau obsesivi, ei nu apar ca nişte abstractiuni 
schematice, ci sunt nişte fiinţe vii ce-şi plimbă încărcătura de patimi printre 
noi.” 

GABRIEL TEPELEA, Opţiuni şi retrospective, Editura Eminescu, 

Bucureşti, 1989, p. 271. 

